text: “Цягнік Перамогі” – маштабны гісторыка-асветніцкі праект, створаны ў Расійскай Федэрацыі камандай творчай майстэрні “Неўскі баталіст” сумесна з медыягрупай “Чырвоны квадрат” , пры падтрымцы Міністэрства навукі і вышэйшай адукацыі Расійскай Федэрацыі, ААТ “Расійскія чыгункі” і грамадскай арганізацыі “Валанцёры перамогі” ў рамках святкавання 75-годдзя Перамогі ў Вялікай Айчыннай вайне 1941-1945 гадоў і правядзення Года памяці і славы ў Расіі.
  У першы рэйс цягнік адправіўся з Беларускага вакзала Масквы ў кастрычніку 2020 года. За час працы музей наведалі больш за 100 тысяч чалавек з 43 гарадоў Расійскай Федэрацыі.
  Дадзены праект уяўляе сабой унікальную інтэрактыўную экспазіцыю, заснаваную на “эфекце прысутнасці”, якая прысвечана подзвігу савецкага народа ў гады Вялікай Айчыннай вайны і створана на базе вагонаў перасоўнага выставачна-лекцыйнага комплексу.
  Склад “Цягнік Перамогі” ўключае 12 вагонаў, 9 з якіх-экспазіцыйныя. Экспазіцыя аднаго з вагонаў прысвечана подзвігу абаронцаў Брэсцкай крэпасці-удзельнікам гераічнай абароны, салдатам і камандзірам Чырвонай Арміі, а таксама жанчынам і дзецям – членам сем’яў ваеннаслужачых, якія прынялі першы ўдар нямецкіх войскаў на сябе.
  Сімвалічна, што “Цягнік Перамогі” з вагонам, які апавядае пра подзвіг абаронцаў Брэсцкай крэпасці 22.06.2021, у дзень пачатку Вялікай Айчыннай вайны, будзе знаходзіцца ў Брэсце.
  У аснове экспазіцыі-трохмерныя панарамы: маляўнічыя палотны, макеты ў натуральную велічыню і шмат прадметнага плана на адлегласці выцягнутай рукі. Маршрут па «Цягніку Перамогі» – гэта пераход ад аднаго эпізоду да іншага. Перадваенныя гады – Вялікая Айчынная – Перамога. На сённяшні дзень у музеях свету няма такой колькасці шматфігурных кампазіцый у скульптуры.
  Экспазіцыя ўнікальная і сваім мультымедыйным суправаджэннем. Акрамя таго, у ёй выкарыстоўваецца аб’ёмны гук, тэатральнае асвятленне, механічныя спецэфекты, датчыкі прысутнасці, галаграмы, панарамы баёў у віртуальнай рэальнасці (VR), кіназдымка гістарычных рэканструкцый, трохмерная камп’ютарная графіка з мадэлямі ваеннай тэхнікі. Для кожнай зоны экспазіцыі спецыяльна напісана свая музыка.
  Сплаў класічнага і сучаснага падыходаў дапаўняецца унікальным расказам галоўнага героя – машыніста Лідзіі, ад чыёй асобы вядзецца аповед. Лідзія – не проста аўдыягід: гэта-зборны вобраз пакалення, юная савецкая дзяўчына. Яе лёс-гэта лёс краіны. Лідзія дзеліцца ўспамінамі, сямейнай гісторыяй, вопытам пераадолення, вопытам Перамогі. У 1941-м ёй дзевятнаццаць: яна пайшла па слядах бацькі і стала машыністам паравоза. Разам з Лідзіяй наведвальнікі праходзяць шлях ад Гомеля да Масквы, ад Сталінграда да Берліна.
  Правобразам галоўнага героя стала Алена Чухнюк – машыніст лакаматыўнага дэпо Гомель, якая вадзіла ў перыяд Вялікай Айчыннай вайны воінскія эшалоны са зброяй і боепрыпасамі да лініі фронту, а голасам Лідзіі стала заслужаная артыстка Расійскай Федэрацыі Кацярына Гусева.
  Працоўная біяграфія Алены Чухнюк пачалася ў Гомелі на Беларускай чыгунцы. Тут жа і застала яе вайна. У 26 гадоў Алена Міронаўна стала Героем Сацыялістычнай Працы, а да 90-годдзя яе імя было прысвоена аднаму з дызель-цягнікоў Гомельскага аддзялення Беларускай чыгункі. У 2014 годзе ў рамках правядзення Трэцяга злёту машыністаў Беларускай чыгункі на сцяне будынка лакаматыўнага дэпо Гомель у памяць аб легендарным машынісце Алене Чухнюк усталяваная мемарыяльная дошка.
  Усе рашэнні, якія выкарыстоўваюцца ў экспазіцыі, дазваляюць паказаць маштаб падзей, прадставіць Подзвіг савецкага народа. Лёсы гістарычных асоб і простых людзей, партрэты легендарных асоб і вобразы малавядомых творцаў Перамогі-вайскоўцаў, навукоўцаў, чыгуначнікаў, медыкаў – паўстаюць у экспазіцыі цягніка-музея.
  Асаблівую ўвагу аўтары праекта надалі навуковым адкрыццям і дасягненням савецкіх навукоўцаў, якія ўнеслі неацэнны ўклад у Перамогу і развіццё сусветнай навукі ў цэлым.
  Трэба адзначыць, што беларускія навукоўцы таксама адыгралі вялікую ролю ў развіцці навукі і тэхнікі ў гады Вялікай Айчыннай вайны. Напрыклад, П. О. Сухі займаўся распрацоўкамі ў галіне авіяцыі, пад яго кіраўніцтвам быў створаны браніраваны штурмавік СУ-6, Б. В. Ерафееў распрацаваў і арганізаваў вытворчасць празрыстай броні з арганічнага шкла для авіяцыйнай прамысловасці, Т. Н. Годнеў унёс уклад у стварэнне метадаў захавання вітамінаў у прадуктах, якія падлягаюць працяглагаму захоўванню, навукоўцы-медыкі стваралі новыя прэпараты і метады лячэння.
  Праект “Цягнік Перамогі” з’яўляецца сацыяльным як у Расійскай Федэрацыі, так і ў Рэспубліцы Беларусь. Час працы экспазіцыі з 10: 00 да 20: 00. Перапынак з 14: 00 да 15.00. Экспазіцыя рэкамендавана да наведвання дарослымі і дзецьмі з 12 гадоў.
  У адным вагоне “цягніка Перамогі” адначасова могуць знаходзіцца не больш за 10 наведвальнікаў, час праслухоўвання аўдыягіда складае 5 хвілін, Агульны час экскурсіі-45 хвілін.
  У сувязі з абмежаванай прапускной здольнасцю Цягніка і эпідэміялагічнай сітуацыі, якая склалася ў свеце, наведванне экспазіцыі будзе ажыццяўляцца толькі арганізаванымі групамі жыхароў рэгіёнаў па запрашальных білетах, якія распаўсюджваюцца сярод арганізацый і навучальных устаноў Рэспублікі Беларусь мясцовымі органамі выканаўчай улады.
  Работа экспазіцыі “цягнік Перамогі” будзе арганізавана з улікам рэкамендацый Міністэрства аховы здароўя па прафілактыцы і папярэджанні распаўсюджвання вірусных інфекцый. Наведвальнікі абавязаны выконваць масачны рэжым.
  Інфармацыя падрыхтавана прэс-цэнтрам БЧ
  Навігацыя па запісах
  XII Міжнародная навукова-практычная канферэнцыя
  Інтэрнэт-сайт, прысвечаны Году народнага адзінства, пачаў работупа адрасе www.godedinstva.by. Пра гэта паведамляе БЕЛТА.
  Галоўная
  Галоўная
  Установа культуры “Музей гісторыі Магілёва”
  Установа культуры “Музей гісторыі Магілёва”
  Ратуша
  Ратуша
  Музейныя інтэр’еры для фотасесій
  Музейныя інтэр’еры для фотасесій
  Электронны зварот
  АДНО АКНО
  Дабрачынны рахунак
  Мемарыяльны комплекс Буйніцкае поле
  Мемарыяльны комплекс Буйніцкае поле
  Экскурсіі
  Экскурсіі
  Каштоўнасці музея ў ратушы
  Каштоўнасці музея ў ратушы
  # play # Ратуша Навіны
  V Нацыянальны форум “Музеі Беларусі”
  Вось і завяршыўся V Нацыянальны форум "Музеі Беларусі". Форум даў сваім наведвальнікам унікальную магчымасць завочна пабываць ва ўсіх кутках Беларусі. Супрацоўнікі...
  # play # Ратуша Музейныя таямніцы
  Музейныя таямніцы або з гісторыі аднаго прадмета. Часопіс «Кракадзіл»
  Музей гісторыі Магілёва вітае ўсіх. З вамі Музейныя таямніцы.... або з гісторыі аднаго прадмета. Падзеі кастрычніка 1917 года прывялі да ўсталявання...
  # play Выставачная зала Выставы Навіны
  Відэа з выставы «Клумбавосень»
  Рэпартаж тэлеканала " Беларусь 4. Магілёў" https://www.youtube.com/watch?v=7guIziLfwi4
  Рэжым працы
  Музей у ратушы
  Серада-нядзеля: 10.00 – 18.00
  Выходныя: панядзелак, аўторак
  +375(222)78-59-68
  Выставачная зала
  Серада-нядзеля: 11.00 – 19.00.
  Выходныя: панядзелак, аўторак.
  +375(222)76-86-30
  Адмiнiстрацыя
  Панядзелак-пятнiца: 08:00 – 17:00.
  перапынак 13:00 – 14:00
  Выходныя: субота, нядзеля.
  +375(222)24-50-11
  Апошнія запісы
  V Нацыянальны форум “Музеі Беларусі”
  Музейныя таямніцы або з гісторыі аднаго прадмета. Часопіс «Кракадзіл»
  Відэа з выставы «Клумбавосень»
  Відэа з экспазіцыі «Боль без тэрміну даўнасці»
  Музейныя таямніцы або з гісторыі аднаго прадмета. Выданне 1887 года «Хроника белорусского города Могилева А.Трубницкого, М.Трубницкого»